title: Nõukogu direktiiv, 29. november 1984, millega muudetakse direktiivi 70/524/EMÜ söödalisandite kohta

text:
Tähtis õiguslik teade

|

31984L0587

Euroopa Liidu Teataja L 319 , 08/12/1984 Lk 0013 - 0023 Hispaaniakeelne eriväljaanne: Peatükk 03 Köide 33 Lk 0014  Portugalikeelne eriväljaanne Peatükk 03 Köide 33 Lk 0014  Soomekeelne eriväljaanne: Peatükk 3 Köide 65 Lk 0053  Rootsikeelne eriväljaanne: Peatükk 3 Köide 65 Lk 0053

		Nõukogu direktiiv,29. november 1984,millega muudetakse direktiivi 70/524/EMÜ söödalisandite kohta(84/587/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artikleid 43 ja 100,võttes arvesse komisjoni ettepanekut, [1]võttes arvesse assamblee arvamust, [2]võttes arvesse majandus- ja sotsiaalkomitee arvamust [3]ning arvestades, et:söödalisandeid käsitleva nõukogu 23. novembri 1970. aasta direktiivi 70/524/EMÜ [4] (viimati muudetud komisjoni 46. direktiiviga 84/547/EMÜ [5]) kohaldamisel on ilmnenud vajadus uuesti määratleda teatavad olulised mõisted, et võtta arvesse teaduse ja tehnika arengut ning tagada loomade ja inimeste tervise ning keskkonna parim võimalik kaitse;kogemus on näidanud, et praegused söödalisandite kasutamise eeskirjad ei ole taganud vajalikul tasemel ohutust; seetõttu on vaja võtta täiendavaid meetmeid seoses söödalisandite ja nende eelsegude tootmise, turustamise ja jaotamisega;direktiivi kohaldamise hõlbustamiseks tuleks mõistete loetelu täiendada ja muuta teatavaid mõisteid; söödalisandi mõiste tuleks selgemalt määratleda, et teatavate kategooriate söödalisandite kasutamise lubamine viitaks konkreetsetele valmististele, mis tulevikus loetletakse lisades;selguse huvides tuleks lisad kodifitseerida, et neisse saaks lisada hilisemaid muudatusi;teatavate kategooriate söödalisandite segude kasutamise keeldu tuleks laiendada, et vältida teatavate ühendite võimalikke ebasoodsaid mõjusid;selliste põhimõtete järgimise tagamiseks, mida tuleb järgida seoses söödalisandite iga uue kasutusviisi lubamisega, on teatavate kategooriate söödalisandite puhul vaja nõuda liikmesriigilt ametliku toimiku esitamist; kõnealuste söödalisandite kontrollimise hõlbustamiseks tuleb toimikud koostada vastavalt nõukogu kehtestatavatele ühistele juhistele;söödalisandite identifitseerimiseks on tähtis, et antibiootikumide, koktsidiostaatikumide ja muude raviainete ning kasvustimulaatorite kohta koostatakse monograafia, milles kirjeldatakse iga lubatud söödalisandi identifitseerimise kriteeriume ja omadusi;lisaks sellele on vaja kehtestada ühenduses turustatavate söödalisandite ja eelsegude märgistamise täpsed eeskirjad;on asjakohane, et antibiootikume, koktsidiostaatikume, muid raviaineid, kasvustimulaatoreid ning sellistest söödalisanditest segasöötadele lisamiseks valmistatud eelsegusid võivad toota ja kasutada üksnes need isikud, kellel on söödalisandite, eelsegude või segasööda valmistamiseks vajalikud oskused, rajatised ja seadmed ning kes on kantud liikmesriigi tootjate nimekirja; lisaks sellele peaksid kõnealused tootjad ja vahendajad pidama registrit, mille abil pädevad asutused saavad tõhusalt kontrollida söödalisandite ja valmistatud eelsegude samasust ja kasutust;antibiootikumide, koktsidiostaatikumide ja muude raviainete suhtes kohaldatakse direktiivi 81/851/EMÜ ja 81/852/EMÜ [6] kohaldamiseks vastuvõetud sätteid ja seoses ravimsöötade vaba liikumisega vastuvõetavaid sätteid; seoses kõnealuste uute sätetega võib olla vaja muuta kõnealuseid tooteid käsitlevaid eeskirju;toidus kasutamiseks lubatud söödalisandeid, mida ei ole loetletud lisades, võib söödas kasutada ainult juhul, kui need esinevad seal ainult seetõttu, et nad sisaldusid kasutatud toidu söödavas osas; sellised söödalisandid ei tohi täita söödas tehnoloogilist funktsiooni ning neil ei tohi olla kahjulikku toimet loomade tervislikule seisundile,ON VASTU VÕTNUD KÄESOLEVA DIREKTIIVI:Artikkel 11. Käesolevaga asendatakse direktiivi 70/524/EMÜ artiklid 1—16b järgmisega:"Artikkel 1Käesolevat direktiivi kohaldatakse söödalisandite suhtes.Artikkel 2Käesolevas direktiivis kasutatakse järgmisi mõisteid:a) söödalisandid – ained või valmistised, mis sisaldavad aineid, v.a punktis h loetletud eelsegud, mis söödale lisamise korral tõenäoliselt muudavad sööda omadusi või loomakasvatustoodangut;b) sööt – loomade söötmiseks mõeldud töötlemata, värsked või konserveeritud taimset või loomset päritolu tooted, nendest tööstusliku töötlemise abil saadud tooted ning eraldi või segudena kasutatavad orgaanilised või anorgaanilised ained, lisanditega või lisanditeta;c) päevaratsioon – keskmine sööda üldkogus, arvutatuna 12 % niiskusesisaldusele, mis rahuldab kõik teatava liigi, eagrupi ja tootlikkusega looma päevased vajadused;d) täissööt – söödasegu, mis oma koostiselt on küllaldane päevase toidutarbe rahuldamiseks;e) täiendsööt – rohkesti teatavaid aineid sisaldav söödasegu, mis oma koostiselt on küllaldane päevase toidutarbe rahuldamiseks üksnes juhul, kui seda kasutatakse koos muu söödaga;f) lihtsööt – loomade söötmiseks mõeldud töötlemata, värsked või konserveeritud taimset või loomset päritolu tooted, nendest tööstusliku töötlemise abil saadud tooted ning orgaanilised või anorgaanilised ained, lisanditega või lisanditeta;g) segasööt – loomade söötmiseks mõeldud töötlemata, värsked või konserveeritud taimset või loomset päritolu toodete segud või nendest tööstusliku töötlemise abil saadud tooted või täissöödana või lisasöödana loomade söötmiseks mõeldud orgaanilised või anorgaanilised ained, lisanditega või lisanditeta;h) eelsegud – sööda tootmiseks mõeldud söödalisandite segud või ühe või mitme söödalisandi segud koos tugiainetega;i) loomad – loomad, kes kuuluvad liiki, mida inimene tavaliselt peab ja toidab või kelle saadusi ta tarvitab;j) lemmikloomad – loomad, kes kuuluvad liiki, mida inimene tavaliselt peab ja toidab, kuid kelle saadusi ta ei tarvita, v.a karusnahkade saamiseks kasvatatavad loomad.Artikkel 31. Liikmesriigid näevad ette, et sööda puhul võib turustada ainult I lisas loetletud söödalisandeid, mis vastavad käesolevas direktiivis sätestatud tingimustele, ja neid võib söödale lisada ainult kõnealuses lisas sätestatud tingimustel. Neid söödalisandeid ei või loomade söötmisel kasutada muul viisil.2. Liikmesriigid tagavad eelkõige, et söödalisandeid võib lisada lihtsöödale ainult juhul, kui nende kasutamine on I või II lisas selgelt sätestatud.Artikkel 41. Erandina artikli 3 lõikest 1 võivad liikmesriigid lubada oma territooriumil turustada ja kasutada:a) II lisas loetletud söödalisandeid, kui need vastavad käesolevas direktiivis nende kohta sätestatud tingimustele;b) I ja II lisas loetlemata rühmadesse kuuluvaid söödalisandeid, kui katsed on näidanud, et artikli 7 lõike 2 punkti A tingimused on täidetud. Seda erandit ei kohaldata hormonaalse või antihormonaalse toimega ainete suhtes.2. Liikmesriigid edastavad:- enne 3. jaanuari 1985 lubatud rühmade ja söödalisandite loetelu teistele liikmesriikidele ja komisjonile vastavalt lõike 1 punktile b,- enne 3. detsembrit 1985 loa andmise aluseks olevad dokumendid koos viitega artikli 7 lõike 2 punktis A sätestatud tingimustele.Artikkel 5Vastavalt artikli 4 lõike 1 punktile b antud riiklike lubade andmise suhtes langetatakse otsus artiklis 23 osutatud korras enne 3. detsembrit 1988.Artikkel 61. I ja II lisas loetletud maksimum- ja miinimumsisaldused on antud 12 % niiskusesisaldusega täissööda kohta, kui nimetatud lisades ei ole ette nähtud erisätteid.Kui söödalisandina lubatud aine esineb töötlemata kujul sööda teatavate koostisainetena, arvutatakse lisatava söödalisandi kogus nii, et lisatavate elementide üldkogus ja loomulikult sisalduvad elemendid ei ületa I ja II lisas ettenähtud maksimumkogust.2. Käesolevas direktiivis loetletud söödalisandite segud on lubatud ainult eelsegudes ja söötades, kui segu koostisosad on füüsikaliselt ja keemiliselt vastastikku sobivad, pidades silmas soovitavaid tulemusi.3. Kui kõnealust segu ei ole nimetatud I ega II lisas, näevad liikmesriigid ette, et:a) antibiootikume ja kasvustimulaatoreid ei tohi segada nendega samasse rühma ega teise rühma kuuluvate ainetega;b) koktsidiostaatikume ei või segada antibiootikumidega ega kasvustimulaatoritega, kui sama kategooria loomade puhul toimib koktsidiostaatikum antibiootikumi või kasvustimulaatorina;c) koktsidiostaatikume ning muid raviaineid ei tohi segada, kui nende toime on sarnane.4. Liikmesriigid võivad lubada artikli 3 sätetest või käesoleva artikli lõigetest 2 või 3 erandeid katsete tegemiseks ja muudel teaduslikel eesmärkidel, tingimusel et viiakse läbi piisav ametlik kontroll.Artikkel 71. Teaduslikust ja tehnilisest arengust tingitud muudatused tehakse lisadesse artiklis 23 sätestatud korras.Lisade kodifitseeritud versioon võetakse vastu korrapäraste ajavahemike järel samas korras, eesmärgiga koondada käesoleva lõike alusel tehtud muudatused.2. I ja II lisa muutmisel kohaldatakse järgmisi põhimõtteid.A. Söödalisand lisatakse I lisasse ainult juhul, kui:a) see avaldab söödale või loomakasvatustoodangule soodsat mõju;b) söödas lubatud määral kasutamisel ei avalda see kahjulikku mõju inimeste või loomade tervisele ega keskkonnale ning ei kahjusta tarbijate huve loomakasvatussaaduste omaduste muutumise tõttu;c) selle olemasolu söötades saab kontrollida;d) söödas lubatud sisalduse tõttu ei saa seda kasutata loomahaiguste ravimiseks ega ärahoidmiseks; seda tingimust ei kohaldata I lisa punktis D loetletud tüüpi ainete suhtes;e) inimeste ja loomade tervist puudutavatel tõsistel põhjustel ei pea selle kasutamist piirama üksnes meditsiiniliste või veterinaarsete eesmärkidega.B. Söödalisand jäetakse I lisast välja, kui mõni punktis A nimetatud nõuetest ei ole täidetud. Kõnealuse söödalisandi võib lisada II lisasse täpsustatud ajavahemikuks, kui lõigu A punktide b ja e tingimused on täidetud.C. Uue söödalisandi või söödalisandi uue kasutusviisi võib kanda II lisasse ainult juhul, kui lõigu A punktide b, c ja e tingimused on täidetud ja olemasolevaid andmeid arvesse võttes võib eeldada, et ka muud lõigus A sätestatud tingimused on täidetud.Uue söödalisandi või söödalisandi uue kasutusviisi lubamise tähtaeg ei tohi ületada viit aastat alates selle kandmisest asjaomasesse lisasse.Artikkel 81. Antibiootikumide, koktsidiostaatikumide ning muude raviainete või kasvustimulaatorite rühma kuuluva söödalisandi kandmisel I või II lisasse koostatakse direktiivi abil artiklis 23 sätestatud korras ning teaduse ja tehnika edusamme arvesse võttes monograafia söödalisandi identifitseerimise ja iseloomustamise kriteeriumite või identifitseerimise protsessi kohta, eelkõige söödalisandi koostise, puhtuseastme, füüsikalis-keemiliste ja bioloogiliste omaduste kohta.2. Hiljemalt 31. detsembriks 1988 koostatakse monograafiad ka lõikes 1 osutatud rühmadesse kuuluvate ja enne käesoleva direktiivi vastuvõtmist I või II lisasse kantud söödalisandite kohta.3. Vastavalt lõikele 1 võib monograafiaid koostada ka muudesse kui kõnealuses lõikes osutatud rühmadesse kuuluvate söödalisandite kohta.4. Teaduslikust ja tehnilisest arengust tingitud muudatused tehakse monograafiatesse artiklis 23 sätestatud korras.Artikkel 91. Et kontrollida söödalisandi vastavust artikli 7 lõikes 2 määratletud põhimõtetele, tagavad liikmesriigid, et eespool nimetatud lõikele 2 vastav toimik on edastatud ametlikult liikmesriikidele ja komisjonile.2. Nõukogu võtab direktiivi vormis komisjoni ettepanekul kvalifitseeritud häälteenamusega vastu lõikes 1 osutatud toimikute koostamise suunised, arvestades, et neid suuniseid saaks kohaldada alates 3. detsembrist 1986.Teaduslikust ja tehnilisest arengust tingitud muudatused tehakse suunistesse artiklis 23 sätestatud korras.3. Taotleja põhjendatud soovi korral tagavad liikmesriigid ja komisjon, et igasugune levitatav teave, mis võiks kahjustada tööstusomandi õigusi või muid õigusi, jääb konfidentsiaalseks.Tootmis- ja ärisaladuseks ei peeta:- söödalisandi nime ja koostist,- söödalisandi füüsikalis-keemilisi ja bioloogilisi omadusi,- farmakoloogiliste, toksikoloogiliste ja ökotoksikoloogiliste andmete tõlgendamist,- analüüsimeetodeid söödalisandi kontrollimiseks sööda koostises.Artikkel 10Liikmesriigid näevad ette, et söödalisandeid ja eelsegusid turustatakse ainult suletud pakendites või suletud konteinerites. Liikmesriigid näevad ette, et pakendid või mahutid tuleb sulgeda nii, et pakendi avamisel kinnitus rikutakse ja seda ei ole võimalik uuesti kasutada.Artikkel 111. Kui liikmesriigil on uue teabe saamise või pärast asjaomaste sätete vastuvõtmist olemasoleva teabe ümberhindamise tulemusel üksikasjalikud tõendid selle kohta, et mõne I lisas loetletud söödalisandi kasutamine või selle kasutamine kindlaksmääratavatel tingimustel võib olla ohtlik inimeste või loomade tervisele ning keskkonnale, kuigi kõnealune söödalisand vastab käesoleva direktiivi tingimustele, võib see liikmesriik kõnealuste sätete kohaldamise oma territooriumil ajutiselt peatada või nende kohaldamist piirata. Asjaomane liikmesriik teatab sellest viivitamata teistele liikmesriikidele ja komisjonile ning põhjendab oma otsust.2. Komisjon uurib niipea kui võimalik asjaomase liikmesriigi esitatud põhjendusi ja konsulteerib liikmesriikidega alalises söödakomitees; komisjon esitab seejärel viivitamata oma arvamuse ja võtab vajalikud meetmed.3. Kui komisjon leiab, et lõikes 1 nimetatud raskuste lahendamiseks ja inimeste või loomade tervise või keskkonna kaitse tagamiseks on vaja käesolevat direktiivi muuta, algatab ta muudatuste vastuvõtmiseks artiklis 24 sätestatud menetluse; kaitsemeetmed vastu võtnud liikmesriik võib sel juhul nende kohaldamist jätkata kuni muudatuste jõustumiseni.Artikkel 121. Liikmesriigid näevad ette, et täiendsöödad, mida on nõuetekohaselt lahjendatud, ei või sisaldada käesolevas direktiivis nimetatud söödalisandeid määral, mis ületab täissööda jaoks kinnitatud määra.2. Liikmesriigid võivad ette näha, et antibiootikumide, koktsidiostaatikumide ja muude raviainete, kasvustimulaatorite, D-vitamiinide ja antioksüdantide sisaldus täiendsöödas võib ületada täissööda jaoks kehtestatud vastavaid ülemmäärasid:a) täiendsööda puhul, mida liikmesriik on lubanud kasutada kõikidel kasutajatel, tingimusel et antibiootikumide, D-vitamiinide ja kasvustimulaatorite sisaldus kõnealuses söödas ei ületa kehtestatud ülemmäära üle viie korra;b) täiendsöötade puhul, mis on ette nähtud teatavatele loomaliikidele ja mida liikmesriik võib lubada kasutada oma territooriumil kõikidel kasutajatel seoses eriliste söötmissüsteemidega, tingimusel et kõnealune sööt ei sisalda:- antibiootikume ja kasvustimulaatoreid üle 1000 mg/kg ja nuumveiste puhul üle 2000 mg/kg, tingimusel et nende ainete kasutamine on lubatud,- antioksüdante, koktsidiostaatikume ja muid raviaineid rohkem kui viis korda üle kehtestatud ülemmäära,- D-vitamiine üle 200000 RÜ/kg.Liikmesriigid näevad ette, et kui täiendsööda valmistamisel kasutatakse punktis a osutatud võimalust, ei tohi samal ajal kasutada punktis b osutatud võimalust.3. Kui kohaldatakse lõiget 2, näevad liikmesriigid ette, et söödal on üks või rohkem koostisomadust (nt valkude ja mineraalide osas), mis tagavad, et täissööda jaoks kehtestatud söödalisandite sisaldust ei ületata ja et sööta ei kasutata muud liiki loomade jaoks.Artikkel 131. Liikmesriigid näevad ette, et I või II lisas loetletud antibiootikume, koktsidiostaatikume ja muid raviaineid ja kasvustimulaatoreid, nendest söödalisanditest valmistatud segasöötadele lisamiseks mõeldud eelsegusid ja neid eelsegusid sisaldavaid segasöötasid võib turustada ainult III lisas osutatud tingimustel ja eelkõige juhul, kui need on valmistatud tootja poolt, kelle puhul vähemalt üks liikmesriik on leidnud, et ta vastab III lisas sätestatud miinimumnõuetele.Esimeses lõigus osutatud söödalisandite, eelsegude või segasööda puhul, mis on valmistatud kolmandates riikides ja on ette nähtud ühenduses turustamiseks, näevad liikmesriigid ette, et tootjal on ühenduses esindaja, kes vastab III lisas sätestatud tingimustele.Liikmesriigid näevad ette, et ühenduses asuva esindaja nimi esineb lõikes 3 osutatud nimekirjas tootja nime kõrval.2. Liikmesriigid näevad ette, et lõikes 1 osutatud söödalisandeid võib tarnida viimasel turustusetapil:- ainult eelsegude tootjatele ja- eelsegudena ainult segasööda tootjatele,kes vastavad III lisas sätestatud miinimumnõuetele.3. Iga liikmesriik avaldab igal aastal hiljemalt 30. novembril söödalisandite, eelsegude ja söötade tootjate nimekirja, kes vastavad asjaomast liikmesriiki rahuldaval moel III lisas sätestatud tingimustele.Liikmesriik saadab kõnealuse nimekirja teistele liikmesriikidele ja komisjonile enne iga aasta 31. detsembrit.Teistele liikmesriikidele ja komisjonile teatatakse eraldi kõigist pärast 30. novembrit sellesse nimekirja tehtud muudatustest.4. Liikmesriigid nõuavad, et lõikes 1 osutatud söödalisandeid võib lisada segasöödale ainult juhul, kui need on valmistatud eelnevalt eelseguna koos tugiainega. Neid eelsegusid võib lisada segasöödale ainult alates 0,2 massiprotsendist. Liikmesriigid võivad lubada lisada eelsegusid segasöödale alates 0,05 massiprotsendist.5. Liikmesriigid võivad kohaldada lõikeid 1 ja 2 karotinoidide ja ksantofüllide ning mikroelementide ja vitamiinide suhtes.Artikkel 141. Liikmesriigid näevad ette, et I ja II lisas loetletud söödalisandeid võib turustada söötades kasutamiseks üksnes juhul, kui pakendile, mahutile või neile kinnitatud etiketile on selgesti nähtavalt, loetavalt ja kustutamatult märgitud allpool loetletud üksikasjad, mille eest vastutab ühenduses asuv tootja, pakkija, importija, müüja või turustaja:A. kõigi söödalisandite puhul:a) söödalisandi erinimetus vastavalt I või II lisale;b) käesolevas lõikes osutatud üksikasjade eest vastutava isiku nimi või ärinimi ja aadress või registreeritud tegevuskoht;c) netomass ning vedelate söödalisandite puhul netomaht või netomass;B. lisaks sellele:a) antibiootikumide, kasvustimulaatorite, koktsidiostaatikumide ja muude raviainete puhul valmistaja nimi või ärinimi ja aadress või registreeritud tegevuskoht, kui valmistaja ei vastuta etiketil esitatavate üksikasjade eest, toimeaine sisaldus, tagatise kehtivusaeg või kõlblikkusaeg alates tootmiskuupäevast, partii viitenumber ja tootmiskuupäev, märge "kasutamiseks ainult eelsegu tootjatele segasööda valmistamiseks" ning kasutamisjuhised ning vajadusel ohutusjuhised söödalisandite puhul, mille kohta on lisa veergu "muud märkused" kantud erisätted;b) E-vitamiini puhul alfa-tokoferooli sisaldus ja selle sisalduse tagatise kehtivusaeg või kõlblikkusaeg alates tootmise kuupäevast;c) vitamiinide (v.a E-vitamiin), provitamiinide ja sarnase toimega ainete puhul toimeaine sisaldus ja sisalduse tagatise kehtivusaeg või kõlblikkusaeg alates tootmise kuupäevast;d) mikroelementide, värvainete, sealhulgas pigmentide, säilitusainete ja muude söödalisandite puhul toimeaine sisaldus;e) punktides b, c ja d osutatud söödalisandite puhul märge "kasutamiseks ainult sööda valmistamisel".2. Liikmesriigid näevad ette, et söödalisandi erinimetusele võib lisada:a) kaubanime ja EMÜ numbri;b) valmistaja nime või ärinime ja aadressi või registreeritud tegevuskoha, kui valmistaja ei vastuta etiketil esitatavate üksikasjade eest, kasutamisjuhised ning vajadusel ohutusjuhised juhtudel, kui kolm viimast märget ei ole kohustuslikud vastavalt lõike 1 lõigu B punktile a.3. Artikli 13 lõike 5 kohaldamisel võivad liikmesriigid näha ette, et lisatakse märge "kasutamiseks ainult eelsegude tootjatele".4. Liikmesriigid näevad ette, et lisaks vastavalt lõigetele 1, 2 ja 3 nõutud teabele võib pakenditel, mahutitel või etikettidel olla ka muud teavet, tingimusel et need on selgesti eristatud eespool nimetatud üksikasjadest.Artikkel 151. Liikmesriigid näevad ette, et eelsegusid võib turustada üksnes juhul, kui pakendile, mahutile või neile kinnitatud etiketile on selgesti nähtavalt, loetavalt ja kustutamatult märgitud allpool loetletud üksikasjad, mille eest vastutab ühenduses asuv tootja, pakkija, importija, müüja või turustaja:A. kõigi eelsegude puhul:a) nimetus "eelsegu";b) märge "kasutamiseks ainult sööda valmistamisel", v.a lõigu B punktis a osutatud eelsegude puhul, kasutamisjuhised ja eelsegude kasutamisega seotud ohutusjuhised;c) looma liik või kategooria, kellele eelsegu on ette nähtud;d) käesolevas lõikes osutatud üksikasjade eest vastutava isiku nimi või ärinimi ja aadress või registreeritud tegevuskoht;e) netomass ning vedelate eelsegude puhul netomaht või netomass;B. allpool loetletud söödalisandeid sisaldavate eelsegude puhul:a) antibiootikumide, kasvustimulaatorite, koktsidiostaatikumide ja muude raviainete puhul valmistaja nimi või ärinimi ja aadress või registreeritud tegevuskoht, kui valmistaja ei vastuta etiketil esitatavate üksikasjade eest, söödalisandi erinimetus vastavalt I või II lisale, toimeaine sisaldus ja sisalduse tagatise kehtivusaeg või kõlblikkusaeg alates tootmise kuupäevast, partii viitenumber ja tootmise kuupäev, märge "kasutamiseks ainult segasööda tootjatele";b) antioksüdeeriva toimega ainete puhul söödalisandi erinimetus vastavalt I või II lisale, toimeaine sisaldus, tingimusel et selle ülemmäär täissöödas on sätestatud I või II lisas;c) värvainete (sealhulgas pigmentide) puhul söödalisandi erinimetus vastavalt I või II lisale ja toimeaine sisaldus, tingimusel et ülemmäär täissöödas on sätestatud I või II lisas;d) E-vitamiini puhul söödalisandi erinimetus vastavalt I või II lisale, alfa-tokoferooli sisaldus ja sisalduse tagatise kehtivusaeg või kõlblikkusaeg alates tootmise kuupäevast;e) vitamiinide (v.a E-vitamiin), provitamiinide ja sarnase toimega ainete puhul söödalisandi erinimetus vastavalt I või II lisale, toimeaine sisaldus ja sisalduse tagatise kehtivusaeg või kõlblikkusaeg alates tootmise kuupäevast;f) mikroelementide puhul söödalisandi erinimetus vastavalt I või II lisale, erinevate elementide sisaldus, kui vastavad ülemmäärad täissöödas on sätestatud I või II lisas;g) säilitusainete puhul söödalisandi erinimetus vastavalt I või II lisale ja toimeaine sisaldus, tingimusel et ülemmäär täissöödas on sätestatud I või II lisas;h) muude punktides b—g osutatud rühmadesse kuuluvate söödalisandite puhul, mille jaoks on sätestatud ülemmäärad, ja I või II lisas sätestatud muudesse rühmadessekuuluvate söödalisandite puhul söödalisandi erinimetus vastavalt I või II lisale ja toimeaine sisaldus, kui söödalisanditel on sööda koosseisus teatav toime ja nende sisaldust saab mõõta ametlike analüüsimeetoditega või kehtivate teaduslike meetoditega.2. Liikmesriigid näevad ette, et:a) eelsegu pakendil, mahutil või etiketil on märgitud lubatud söödalisandite erinimetus vastavalt artikli 4 lõike 1 punktile b; liikmesriigid võivad ette näha, et tuleb märkida ka kõnealuste söödalisandite toimeaine sisaldus;b) söödalisandite erinimetusele võib lisada kaubanime;c) eelsegude etiketil võib olla märgitud lõike 1 lõigu B punktis a osutatud söödalisandite tootja nimi; liikmesriigid võivad ette näha, et see märge on kohustuslik;d) I lisas loetletud söödalisandite erinimetusele võib lisada EMÜ numbri.3. Kui vastavalt lõikele 1 tuleb märkida mitme samasse või erinevatesse rühmadesse kuuluvate söödalisandite tagatise kehtivusaeg või kõlblikkusaeg alates tootmise kuupäevast, näevad liikmesriigid ette, et kõikide söödalisandite puhul võib märkida ühtse kehtivusaja või ühtse viite kõlblikkusajale, milleks on kõige varasem kuupäev.4. Liikmesriigid näevad ette, et lisaks vastavalt lõigetele 1—3 nõutud teabele võib pakenditel, mahutitel või etikettidel olla ka muud teavet, tingimusel et need on selgesti eristatud eespool nimetatud üksikasjadest.Artikkel 161. Liikmesriigid näevad ette, et allpool loetletud rühmadesse kuuluvaid söödalisandeid sisaldavat sööta võib turustada üksnes juhul, kui pakendile, mahutile või neile kinnitatud etiketile on selgesti nähtavalt, loetavalt ja kustutamatult märgitud allpool loetletud üksikasjad, mille eest vastutab ühenduses asuv tootja, pakkija, importija, müüja või turustaja:a) antibiootikumide, kasvustimulaatorite, koktsidiostaatikumide ja muude raviainete puhul söödalisandi erinimetus vastavalt I või II lisale, toimeaine sisaldus ja sisalduse tagatise kehtivusaeg või kõlblikkusaeg alates tootmise kuupäevast;b) ainete puhul, millel on antioksüdeeriv mõju:- lemmikloomatoitude puhul sõna "antioksüdandiga", millele järgneb söödalisandi erinimetus vastavalt I või II lisale,- muude segasöötade kui lemmikloomatoitude puhul söödalisandi erinimetus vastavalt I või II lisale;c) värvainete, sealhulgas pigmentide puhul, mis on mõeldud kasutamiseks sööda või loomsete toodete värvimiseks:- lemmikloomatoitude puhul sõnad "värvaine" või "värvitud", millele järgneb söödalisandi erinimetus vastavalt I või II lisale,- muude segasöötade kui lemmikloomatoitude puhul söödalisandi erinimetus vastavalt I või II lisale;d) E-vitamiini puhul söödalisandi erinimetus vastavalt I või II lisale, alfa-tokoferooli sisaldus ja sisalduse tagatise kehtivusaeg või kõlblikkusaeg alates tootmise kuupäevast;e) A- ja D-vitamiinide puhul söödalisandi erinimetus vastavalt I või II lisale, toimeaine sisaldus ja sisalduse tagatise kehtivusaeg või kõlblikkusaeg alates tootmise kuupäevast;f) vase puhul söödalisandi erinimetus vastavalt I või II lisale ja selle sisaldus lühendiga Cu väljendatuna;g) säilitusainete puhul:- lemmikloomatoitude puhul sõnad "konservant" või "konserveeritud", millele järgneb söödalisandi erinimetus vastavalt I või II lisale,- muude segasöötade kui lemmikloomatoitude puhul söödalisandi erinimetus vastavalt I või II lisale.2. Lisaks lõikega 1 ettenähtud üksikasjadele võib artiklis 23 ettenähtud korras sätestada I ja II lisas söötade nõuetekohast kasutamist käsitlevad üksikasjad.Liikmesriigid näevad ette, et kõnealused märked tuleb kanda pakendile või mahutile või neile kinnitatud etiketile.3. Sarnase toimega mikroelementide (v.a vase) ja vitamiinide (v.a A-, D- ja E-vitamiinid), provitamiinide ja söödalisandite esinemise võib märkida, kui nende ainete koguseid saab määrata ametlike analüüsimeetodite või kehtivate teaduslike meetodite abil; sellistel juhtudel lisatakse järgmised üksikasjad:a) muude mikroelementide kui vase puhul söödalisandi erinimetus vastavalt I või II lisale ja erinevate elementide sisaldus;b) muude vitamiinide kui A-, D- ja E-vitamiinide, provitamiinide ja sarnase keemilise toimega ainete puhul söödalisandi erinimetus vastavalt I või II lisale, toimeaine sisaldus ja sisalduse tagatise kehtivusaeg või kõlblikkusaeg alates tootmise kuupäevast.4. Liikmesriigid näevad ette, et sööda pakendil, mahutil või etiketil tuleb esitada vastavalt artikli 4 lõike 1 punktile b lubatud söödalisandite erinimetused; liikmesriigid võivad ette näha, et märkida tuleb ka toimeaine sisaldus.5. Liikmesriigid näevad ette, et:a) lõigetes 1—4 sätestatud üksikasjad kantakse pakendil, mahutil või selle etiketil olevate üksikasjade lähedale vastavalt söötasid käsitlevatele ühenduse eeskirjadele;b) kui sisaldus või kogus on märgitud vastavalt lõigetele 1—4, osutab see söödale lisatud söödalisandi kogusele;c) lõigetes 1—4 osutatud söödalisandite üksikasjadele võib lisada EMÜ numbri või kaubanime.6. Kui vastavalt lõikele 1 tuleb märkida mitme samasse või erinevatesse rühmadesse kuuluvate söödalisandite tagatise kehtivusaeg või kõlblikkusaeg, näevad liikmesriigid ette, et kõikide söödalisandite puhul võib märkida ühtse kehtivusaja või ühtse viite kõlblikkusajale, milleks on kõige varasem kuupäev.7. Paakautode või sarnaste maanteesõidukite abil või lahtiselt veetava sööda puhul kantakse saatedokumendile lõigetes 1—4 sätestatud üksikasjad.Kui tegemist on lõppkasutaja jaoks mõeldud väikeste kogustega, on piisav, kui kõnealused üksikasjad edastatakse ostjale sobiva teatise abil.8. Erandina lõike 1 punktidest b, c ja g ning kuni… (kaks aastat pärast käesoleva direktiivi teatavaks tegemist) võivad liikmesriigid lubada antioksüdeeriva toimega ainete, värvainete ja säilitusainete erinimetuse märkimise asendada asjaomase söödalisandite rühma nime märkimisega, millele on lisatud sõna "lubatud".9. Liikmesriigid näevad ette, et värvaineid, säilitusaineid või antioksüdeeriva toimega aineid sisaldava ja mitte üle 10 kg netomassiga pakendites lemmikloomatoidu puhul on piisav, kui pakendile on kantud vastavalt vajadusele sõnad "värvitud…", "on kasutatud säilitusainet…", "antioksüdandiga…", millele järgnevad sõna "EMÜ söödalisandid", tingimusel et:a) pakendil, mahutil või etiketil on viitenumber, mille abil saab sööda identifitseerida, jab) tootja esitab taotluse korral kasutatud söödalisandi(te) erinimetuse(d).10. Muud kui käesoleva direktiiviga ette nähtud viited söödalisanditele on keelatud.Artikkel 171. Ilma et see piiraks direktiivi 79/373/EMÜ [7] sätete kohaldamist, näevad liikmesriigid ette, et täiendsöötasid, mis sisaldavad söödalisandeid üle täissööda puhul lubatud ülemmäära, võib turustada ainult juhul, kui kasutamisjuhistes on märgitud loomale antav maksimaalne täiendsööda kogus päevas vastavalt looma liigile ja eale.See teave peab olema kooskõlas I ja II lisa sätetega.Seda sätet ei kohaldata toodete suhtes, mida tarnitakse täissööda tootjatele või tarnijatele.2. Lõikes 1 osutatud deklaratsioon peab olema formuleeritud nii, et selle õigel järgimisel ei ületa söödalisandite sisaldus täissööda kohta kehtestatud ülemmäära.Artikkel 18Kui söötasid turustatakse teistes liikmesriikides, esitatakse artiklites 14—17 osutatud üksikasjad vähemalt ühes sihtriigi ametlikus keeles.Artikkel 19Liikmesriigid tagavad, et käesolevale direktiivile vastavate söödalisandite, eelsegude ja söötade suhtes kasutatakse ainult käesolevas direktiivis ettenähtud turustuskitsendusi.Artikkel 20Liikmesriigid tagavad, et käesoleva direktiivi kohaldamise tulemusel ei kohaldata loomakasvatussaaduste suhtes mingeid turustuskitsendusi.Artikkel 211. Liikmesriigid võtavad kõik vajalikud meetmed selle tagamiseks, et turule viidavaid söödalisandeid, eelsegusid ja söötasid ametlikult kontrollitaks vähemalt juhuvaliku teel kasutatud söödalisandite samasuse suhtes ja et teha kindlaks, kas käesolevas direktiivis ettenähtud tingimused on täidetud.Sellel eesmärgil näevad liikmesriigid eelkõige ette, et ettevõtjad, kes kavatsevad söödalisandeid toota või turule viia, peavad teatama sellest pädevatele asutustele.2. Kui ametliku kontrolli tulemuse ja segasöödas esineva söödalisandi märgitud sisalduse vahel on lahknevus, võib artiklis 23 ettenähtud korras kinnitada lubatud kõikumise.Artikkel 22Käesolevat direktiivi ei kohaldata söödalisandite, eelsegude ja söötade suhtes, mille puhul vähemalt asjakohasest märgistusest nähtub, et need on mõeldud ekspordiks kolmandatesse riikidesse.Artikkel 231. Käesolevas artiklis ettenähtud korra kohaselt suunab eesistuja viivitamata kas omal algatusel või liikmesriigi nõudmisel asjakohased küsimused alalisele söödakomiteele (edaspidi "komitee").2. Liikmesriikide hääli komitees arvestatakse asutamislepingu artikli 148 lõikes 2 sätestatud korras. Esimees ei hääleta.3. Komisjoni esindaja esitab võetavate meetmete kava. Komitee esitab oma arvamuse nende meetmete kohta tähtajaks, mille eesistuja on määranud vastavalt küsimuste kiireloomulisusele. Arvamus võetakse vastu 45 poolthäälega.4. Kui meetmed on komitee arvamusega kooskõlas, võtab komisjon need vastu ning neid kohaldatakse viivitamata. Kui meetmed ei ole kooskõlas komitee arvamusega või komitee ei ole arvamust esitanud, teeb komisjon viivitamata nõukogule ettepaneku meetmed vastu võtta. Nõukogu teeb otsuse kvalifitseeritud häälteenamusega.Kui nõukogu ei ole teinud otsust kolme kuu jooksul alates nõukogu poole pöördumisest, võtab komisjon ettepandud meetmed vastu ja rakendab neid viivitamata, välja arvatud juhul, kui nõukogu on lihthäälteenamusega olnud kõnealuste meetmete vastu.Artikkel 241. Kui tuleb järgida käesolevas artiklis sätestatud korda, suunab eesistuja kas omal algatusel või liikmesriigi nõudmisel asjakohased küsimused viivitamata komiteele.2. Liikmesriikide hääli komitees arvestatakse asutamislepingu artikli 148 lõikes 2 sätestatud korras. Esimees ei hääleta.3. Komisjoni esindaja esitab võetavate meetmete kava. Komitee esitab meetmete kohta oma arvamuse kahe päeva jooksul. Arvamus võetakse vastu 45 poolthäälega.4. Kui meetmed on komitee arvamusega kooskõlas, võtab komisjon need vastu ning neid kohaldatakse viivitamata. Kui meetmed ei ole kooskõlas komitee arvamusega või komitee ei ole arvamust esitanud, teeb komisjon viivitamata nõukogule ettepaneku meetmed vastu võtta. Nõukogu teeb otsuse kvalifitseeritud häälteenamusega.Kui nõukogu ei ole 15 päeva jooksul pärast ettepaneku tegemist meetmeid vastu võtnud, võtab komisjon ettepandud meetmed vastu ja rakendab neid viivitamata, välja arvatud juhul, kui nõukogu on lihthäälteenamusega olnud kõnealuste meetmete vastu.Artikkel 25Nõukogu võib komisjoni ettepaneku põhjal ühehäälselt otsustada viia antibiootikumid, koktsidiostaatikumid ja muud raviained ning neil põhinevad valmistised üle direktiivi 81/851/EMÜ ja tulevastesse meditsiinilist sööta käsitlevatesse eeskirjadesse kohe pärast seda, kui kaupade vaba liikumine veterinaarravimite ja ravimsöötade sektoris on jõudnud söödalisanditega võrreldavale tasemele."2. Direktiivi 70/524/EMÜ artiklitest 17 ja 18 saavad artiklid 26 ja 27.3. Direktiivile 70/524/EMÜ lisatakse järgmine lisa:"III LISAMiinimumtingimused, mida peavad täitma artiklis 13 osutatud söödalisandite, eelsegude ning segasööda tootjad ja vahendajad1. Tootjal peavad olema söödalisandite, eelsegude või neid eelsegusid sisaldava segasööda tootmiseks ja ladustamiseks vajalikud rajatised ja tehniline varustus.2. Tootjal või tootja personalil peavad olema söödalisandite, eelsegude või segasööda valmistamiseks vajalikud oskused.3. Tootjal peavad olema asjakohased vahendid, mis võimaldavad tal tagada:a) söödalisandite vastavuse käesoleva direktiivi sätetele;b) eelsegudes sisalduvate söödalisandite laadi ja koguse ning nende homogeensuse ja püsivuse;c) segasöödas sisalduvate söödalisandite laadi ja koguse ning nende söödalisandite ühtlase segu segasöödas.4. Eelsegude valmistamiseks mõeldud söödalisandeid ja segasöödale lisamiseks mõeldud eelsegusid ladustatakse viisil, mis võimaldab nende lihtsa identifitseerimise ja väldib nende segunemise muude söödalisandite, eelsegude, raviainete, ravimsöötade või söötadega. Neid ladustatakse sobivates kohtades, mida saab lukustada ja mis on ette nähtud asjaomaste toodete ladustamiseks.5. Tootja, või tema ühenduses asuv esindaja, kui tootja asub kolmandas riigis, peab registreerima järgmised andmed:a) söödalisandite puhul toodetud söödalisandite laad ja kogus, vastavad valmistamiskuupäevad ning eelsegude valmistajate või vahendajate nimed ja aadressid, kellele söödalisandeid on tarnitud, koos andmetega tarnitud söödalisandite laadi ja koguse kohta;b) eelsegude puhul tootjate ja tarnijate nimed, kasutatud söödalisandite laad ja kogus, valmistamiskuupäev, segasööda tootjate või vahendajate nimed ja aadressid, kellele tarnimiseks eelsegu on mõeldud, ning tarnitud eelsegu laad ja kogus;c) segasööda puhul eelsegu tarnija nimi ja aadress ning tootja aadress, kui tootja ei ole tarnija, eelsegu laad, kogus ning kasutusotstarve.6. Kui tootja tarnib söödalisandeid või eelsegusid isikule, kes ei ole eelsegude või segasööda tootja, laieneb temale ja igale järgmisele võimalikule vahendajale lõike 5 punktides a ja b sätestatud andmete registreerimise kohustus."Artikkel 2Liikmesriigid peavad jõustama õigusnormid, mis on vajalikud:- direktiivi 70/524/EMÜ uue artikli 13 lõike 3 sätete järgimiseks nelja aasta pärast alates käesoleva direktiivi teatavaks tegemisest, [8]- käesoleva direktiivi muude sätete järgimiseks kahe aasta pärast alates käesoleva direktiivi teatavaks tegemisest.Liikmesriigid teatavad sellest viivitamata komisjonile.Artikkel 3Käesolev direktiiv on adresseeritud liikmesriikidele.Brüssel, 29. november 1984Nõukogu nimeleesistujaB. Desmond[1] EÜT C 197, 18.8.1977, lk 3.[2] EÜT C 63, 13.3.1978, lk 53.[3] EÜT C 84, 8.4.1978, lk 4.[4] EÜT L 270, 14.12.1970, lk 1.[5] EÜT L 297, 15.11.1984, lk 40.[6] EÜT L 317, 6.11.1981, lk 1 ja 16.[7] EÜT L 86, 6.4.1979, lk 30.[8] Käesolev direktiiv tehti liikmesriikidele teatavaks 3. detsembril 1984.--------------------------------------------------


title: Komisjoni direktiiv 2010/7/EL, 9. veebruar 2010 , millega muudetakse Euroopa Parlamendi ja nõukogu direktiivi 98/8/EÜ, et kanda toimeaine fosfiini eraldav magneesiumfosfiid selle I lisasse (EMPs kohaldatav tekst)

text:
               10.2.2010

               ET

               Euroopa Liidu Teataja

               L 37/33

         KOMISJONI DIREKTIIV 2010/7/EL,
   9. veebruar 2010,
   millega muudetakse Euroopa Parlamendi ja nõukogu direktiivi 98/8/EÜ, et kanda toimeaine fosfiini eraldav magneesiumfosfiid selle I lisasse
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 16. veebruari 1998. aasta direktiivi 98/8/EÜ, mis käsitleb biotsiidide turuleviimist, (1) eriti selle artikli 16 lõike 2 teist lõiku,
   ning arvestades järgmist:

               (1)

               Komisjoni 4. detsembri 2007. aasta määrusega (EÜ) nr 1451/2007 (Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta) (2) on kehtestatud selliste toimeainete loetelu, mida on vaja hinnata nende kandmiseks direktiivi 98/8/EÜ I, IA või IB lisasse. Sellesse loetellu kuulub magneesiumfosfiid.

               (2)

               Määruse (EÜ) nr 1451/2007 kohaselt on magneesiumfosfiidi hinnatud vastavalt direktiivi 98/8/EÜ artikli 11 lõikele 2 kasutamiseks toodetes, mis kuuluvad kõnealuse direktiivi V lisas määratletud tooteliiki 18: insektitsiidid.

               (3)

               Referentliikmesriigiks määratud Saksamaa esitas 26. oktoobril 2007 komisjonile pädeva asutuse aruande ja soovituse vastavalt määruse (EÜ) nr 1451/2007 artikli 14 lõigetele 4 ja 6.

               (4)

               Komisjon ja liikmesriigid on pädeva asutuse aruande läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatuse tulemused alalises biotsiidide komitees 17. septembril 2009 hindamisaruandesse.

               (5)

               Uuringutest ilmneb, et magneesiumfosfiidi sisaldavate biotsiidide kasutamisel insektitsiidina võib eeldada, et need vastavad direktiivi 98/8/EÜ artikli 5 nõuetele. Seega on asjakohane kanda magneesiumfosfiid I lisasse, et kõikides liikmesriikides oleks võimalik magneesiumfosfiidi sisaldavate biotsiidide insektitsiidina kasutamise lube välja anda, muuta või tühistada vastavalt direktiivi 98/8/EÜ artikli 16 lõikele 3.

               (6)

               Liidu tasandil ei ole hinnatud kõiki võimalikke kasutusviise. Seepärast peaksid liikmesriigid hindama neid riski- ja kokkupuutestsenaariume ning neid riske keskkonna osadele ja populatsioonidele, mida ei ole riskide hindamisel liidu tasandil piisava põhjalikkusega uuritud, ning turustusloa andmisel tagama, et võetakse sobivad meetmed või kehtestatakse eritingimused kindlaks tehtud riskide vähendamiseks lubatava tasemeni. Eelkõige peaksid liikmesriigid hindama kasutamist välitingimustes, mida ei ole käsitletud liidu tasandil riskide hindamisel.

               (7)

               Hindamisaruande tulemuste põhjal on asjakohane nõuda, et magneesiumfosfiidi sisaldavaid insektitsiidina kasutatavaid tooteid võivad kasutada üksnes vastava koolituse saanud professionaalsed kasutajad kooskõlas direktiivi 98/8/EÜ artikli 10 lõike 2 punkti i alapunktiga e, ning et lubade väljaandmisel rakendataks selliste toodete suhtes riskivähendamismeetmeid. Kõnealuste meetmete eesmärk peaks olema vähendada magneesiumfosfiidi ohtlikkust toote kasutajate jaoks lubatava tasemeni.

               (8)

               Euroopa Parlamendi ja nõukogu 23. veebruari 2005. aasta määrusega (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (3) kehtestatakse magneesiumfosfiidi toidus ja söödas esinevate jääkide piirnormid. Vastavalt määruse (EÜ) nr 396/2005 artikli 3 lõike 2 punktile c kohaldatakse jääkide piirnorme kõigi pestitsiidide jääkide suhtes, sealhulgas nende jääkide suhtes, mille esinemine võib tuleneda toimeainete kasutamisest biotsiidina. Liikmesriigid peaksid tagama, et jääkidega tehakse enne turustusloa andmist piisavalt katseid, mis võimaldaksid hinnata ohtu tarbijatele. Lisaks sellele peavad lubatud toodete märgised ja/või kemikaali ohutuskaardid sisaldama juhiseid (nt ooteajad, millest tuleb kinni pidada) selliseks kasutamiseks, millega tagatakse (EÜ) nr 396/2005 artikli 18 sätete järgimine.

               (9)

               Käesoleva direktiivi sätteid on oluline kohaldada samal ajal kõikides liikmesriikides, et tagada toimeainena magneesiumfosfiidi sisaldavate biotsiidide võrdne kohtlemine turul ja hõlbustada kogu biotsiidituru nõuetekohast toimimist.

               (10)

               Toimeaine I lisasse kandmisele peaks eelnema mõistlik ajavahemik, et liikmesriigid ja huvitatud isikud saaksid valmistuda uute nõuete täitmiseks ning toimiku koostanud taotlejad saaksid kasutada kogu kümneaastast andmekaitseaega, mis direktiivi 98/8/EÜ artikli 12 lõike 1 punkti c alapunkti ii kohaselt algab toimeaine lisasse kandmise kuupäevast.

               (11)

               Lisasse kandmisele peaks järgnema mõistlik ajavahemik, et liikmesriigid saaksid rakendada direktiivi 98/8/EÜ artikli 16 lõiget 3, eelkõige välja anda, muuta või tühistada tooteliiki 18 kuuluvate magneesiumfosfiidi sisaldavate biotsiidide kasutamise lube, et tagada nende vastavus direktiivile 98/8/EÜ.

               (12)

               Seepärast tuleks direktiivi 98/8/EÜ vastavalt muuta.

               (13)

               Käesoleva direktiiviga ettenähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 98/8/EÜ I lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 31. jaanuariks 2011.
   Liikmesriigid kohaldavad neid norme alates 1. veebruarist 2012.
   Kui liikmesriigid võtavad kõnealused normid vastu, lisavad nad nendesse normidesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas vastu võetud põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 9. veebruar 2010

            Komisjoni nimel

            president

         José Manuel BARROSO

      (1)  EÜT L 123, 24.4.1998, lk 1.

      (2)  ELT L 325, 11.12.2007, lk 3.

      (3)  ELT L 70, 16.3.2005, lk 1.

      LISA
      Direktiivi 98/8/EÜ I lisasse lisatakse toimeaine fosfiini eraldav magneesiumfosfiid kohta järgmine kirje:

                     Nr

                     Tavanimetus

                     IUPACi nimetus
                     Identifitseerimisnumbrid

                     Toimeaine miinimumpuhtus turustatavas biotsiidis

                     Lisamise kuupäev

                     Artikli 16 lõike 3 järgimise tähtaeg
                     (v.a rohkem kui ühte toimeainet sisaldavad tooted, mille puhul artikli 16 lõike 3 järgimise tähtaeg on viimases asjaomase toimeaine lisamise otsuses sätestatud tähtaeg)

                     Lisasse kuulumise lõppkuupäev

                     Toote liik

                     Erisätted (1)

                     „26

                     Fosfiini eraldav magneesiumfosfiid

                     Trimagneesiumdifosfiid
                     EÜ nr: 235-023-7
                     CASi nr: 12057-74-8

                     880 g/kg

                     1. veebruar 2012

                     31. jaanuar 2014

                     31. jaanuar 2022

                     18

                     Tootele turustusloa andmise taotluse hindamisel vastavalt artiklile 5 ja VI lisale hindavad liikmesriigid teatava toote puhul, kui see on asjakohane, kasutusviise või kokkupuutestsenaariume ning selliseid ohtusid keskkonna osadele ja populatsioonidele, mida ei ole liidu tasandil riskide hindamisel piisavalt põhjalikult uuritud. Eelkõige hindavad liikmesriigid kasutamist välitingimustes.
                     Tootele loa andmisel tagavad liikmesriigid, et jääkidega tehakse piisavalt katseid, mis võimaldaks hinnata ohtu tarbijatele, ning võetakse asjakohased meetmed või kehtestatakse eritingimused, et kindlakstehtud riske leevendada.
                     Liikmesriigid tagavad, et lube antakse järgmistel tingimustel:

                                 1)

                                 tooteid müüakse kasutusvalmis toodetena ja üksnes vastava koolitusega professionaalsetele kasutajatele ning neid võivad kasutada üksnes vastava koolitusega professionaalsed kasutajad;

                                 2)

                                 pidades silmas toote ohtlikkust kasutajatele, tuleb võtta asjakohaseid riskivähendamismeetmeid. Kõnealused meetmed hõlmavad muu hulgas asjakohaste isikukaitsevahendite ja hingamisteede kaitsevahendite ning toote paigaldamiseks ette nähtud vahendite kasutamist ja toote kujundamist selliselt, et toote kasutaja puutuks tootega kokku vaid vastuvõetaval määral. Siseruumides kasutamise puhul hõlmavad meetmed ka kasutajate ja töötajate kaitsmist fumigeerimise ajal, töötajate kaitsmist uuesti ruumi sisenemisel (pärast fumigeerimist) ja kõrvaliste isikute kaitsmist gaasilekke eest;

                                 3)

                                 magneesiumfosfiidi sisaldavate toodete puhul, mis võivad põhjustada jääke toidus või söödas, peavad lubatud toodete märgised ja/või kemikaali ohutuskaardid sisaldama juhiseid (nt ooteajad, millest tuleb kinni pidada) selliseks kasutamiseks, millega tagatakse Euroopa Parlamendi ja nõukogu määruse (EÜ) nr 396/2005 (ELT L 70, 16.3.2005, lk 1) artikli 18 sätete järgimine.”

         (1)  VI lisas sätestatud ühtsete põhimõtete rakendamisel vajalike hindamisaruannete sisu ja järeldused on kättesaadavad komisjoni veebilehel: http://ec.europa.eu/comm/environment/biocides/index.htm


title: Komisjoni direktiiv 2005/17/EÜ, 2. märts 2005, millega muudetakse taimepasse käsitleva direktiivi 92/105/EMÜ teatavaid sätteid

text:
               3.3.2005

               ET

               Euroopa Liidu Teataja

               L 57/23

         KOMISJONI DIREKTIIV 2005/17/EÜ,
   2. märts 2005,
   millega muudetakse taimepasse käsitleva direktiivi 92/105/EMÜ teatavaid sätteid
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 2 lõike 1 punkti f teist lõiku ja artikli 10 lõike 1 teist lõiku,
   ning arvestades järgmist:

               (1)

               Taimepasside väljastamise üksikasjalik kord on kehtestatud komisjoni 3. detsembri 1992. aasta direktiiviga 92/105/EMÜ, millega kehtestatakse teatavate taimede, taimsete saaduste ja muude toodete ühenduse piires liikumisel kasutatavate taimepasside ühtlustamise ulatus ning taimepasside väljastamise üksikasjalik kord ja nende ümbervahetamise tingimused ja üksikasjalik kord. (2)

               (2)

               Tuleks ette näha uusi sätteid, mis võimaldaksid tunnustada taimepassidena etikette, mis on väljastatud kooskõlas ühenduse õigusaktidega, mis on ametlikult sertifitseeritud seemne turustamiseks ja vastavad direktiivi 2000/29/EÜ asjakohastele nõuetele.

               (3)

               Selgus, et mitmed liikmesriigid kasutavad eelseisval hooajal 2004–2005 juba “EÜ taimepass” tähiseta etikette. Tuleb kehtestada eeskirjad etikettide kasutamiseks üleminekuperioodil.

               (4)

               Direktiivis 92/105/EMÜ sätestatakse, et taimepassid peavad sisaldama teatud andmeid, kaasa arvatud tähist “EMÜ taimepass”. Alates Euroopa Liidu lepingu vastuvõtmisest on ühenduse nimi Euroopa Ühendus, mille lühendiks on EÜ, seega tuleks endine tähis asendada tähisega “EÜ taimepass”.

               (5)

               Seepärast tuleks direktiivi 92/105/EMÜ vastavalt muuta.

               (6)

               Eespool nimetatud etikettide kasutamise süsteem tuleks üle vaadata 31. detsembriks 2006, et võtta arvesse saadud kogemusi.

               (7)

               Käesoleva direktiiviga ettenähtud meetmed on kooskõlas alalise taimetervise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 92/105/EMÜ muudetakse järgmiselt.

               1.

               Artikli 1 lõiget 2 muudetakse järgmiselt:

                           a)

                           punkt c asendatakse järgmisega:

                                       “c)

                                       istutamiseks ettenähtud Solanum tuberosum L. mugulate puhul, nagu need on loetletud nõukogu direktiivi 2000/29/EÜ (3) IV lisa A osa II jao punktis 18.1, võib nõukogu direktiivi 2002/56/EÜ (4) III lisas määratletud etiketti kasutada taimepassi asemel juhul, kui etikett tõendab, et direktiivi 2000/29/EÜ artikli 6 lõikes 4 esitatud nõuded on täidetud (pärast 31. detsembrit 2005 peab etiketil olema tähis “EÜ taimepass”); istutamiseks ette nähtud Solanum tuberosum L. mugulate puhul peab etikett või iga muu kauba transportimisel kasutatav dokument sisaldama märget selle kohta, et on arvestatud nõudeid, mis kehtivad mugulate transportimisele mugulatele kahjulike organismide vastu kaitstud aladesse ja nende sees.”

                              (3)  EÜT L 169, 10.7.2000, lk 1."

                              (4)  EÜT L 193, 20.7.2002, lk 60."

                           b)

                           lisatakse punktid d, e ja f:

                                       “d)

                                       direktiivi 2000/29/EÜ IV lisa A osa II jao punktis 26 loetletud Helianthus annuus L. seemnete puhul võib nõukogu direktiivi 2002/57/EÜ (5) IV lisas määratletud ametlikku etiketti kasutada taimepassi asemel juhul, kui etikett tõendab, et direktiivi 2000/29/EÜ artikli 6 lõikes 4 esitatud nõuded on täidetud (pärast 31. augustit 2005 peab etiketil olema tähis “EÜ taimepass”);

                                       e)

                                       direktiivi 2000/29/EÜ IV lisa A osa II jao punktides 27 ja 29 loetletud Lycopersicon lycopersicum (L.) Karsten ex Farw. ja Phaseolus L. seemnete puhul võib nõukogu direktiivi 2002/55/EÜ (6) IV lisa A osas määratletud ametlikku etiketti kasutada taimepassi asemel juhul, kui etikett tõendab, et direktiivi 2000/29/EÜ artikli 6 lõikes 4 esitatud nõuded on täidetud (pärast 31. augustit 2005 peab etiketil olema tähis “EÜ taimepass”);

                                       f)

                                       direktiivi 2000/29/EÜ IV lisa A osa II jao punktides 28.1 ja 28.2 loetletud Medicago sativa L. seemnete puhul võib nõukogu direktiivi 66/401/EMÜ (7) IV lisa A osas määratletud ametlikku etiketti kasutada taimepassi asemel juhul, kui etikett tõendab, et direktiivi 2000/29/EÜ artikli 6 lõikes 4 esitatud nõuded on täidetud (pärast 31. augustit 2005 peab etiketil olema tähis “EÜ taimepass”).”

                              (5)  EÜT L 193, 20.7.2002, lk 74."

                              (6)  EÜT L 193, 20.7.2002, lk 33."

                              (7)  EÜT 125, 11.7.1966, lk 2298/66."

               2.

               Artikkel 4 jäetakse välja.

               3.

               Lisas asendatakse punkt 1 järgmisega:

                           “1.

                           “EÜ taimepass” (üleminekuperioodil, mis lõpeb 1. jaanuaril 2006, võib kasutada tähist “EMÜ taimepass”).”

         Artikkel 2
   Artikli 1 lõikes 1 osutatud etikettide kasutamise süsteem vaadatakse läbi 31. detsembriks 2006.
   Artikkel 3
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 14. maiks 2005. Nad kohaldavad neid norme alates 15. maist 2005.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.
   Artikkel 4
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 5
   Käesolev direktiiv on adresseeritud liikmesriikidele.

      Brüssel, 2. märts 2005

            Komisjoni nimel

            komisjoni liige

         Markos KYPRIANOU

      (1)  EÜT L 169, 10.7.2000, lk 1. Direktiivi on viimati muudetud direktiiviga 2004/102/EÜ (ELT L 309, 6.10.2004, lk 9).

      (2)  EÜT L 4, 8.1.1993, lk 22.


title: Komisjoni direktiiv 98/15/EÜ, 27. veebruar 1998, millega muudetakse teatavaid nõukogu direktiivi 91/271/EMÜ I lisas kehtestatud nõudeidEMPs kohaldatav tekst.

text:
Tähtis õiguslik teade

|

31998L0015

Euroopa Liidu Teataja L 067 , 07/03/1998 Lk 0029 - 0030

		Komisjoni direktiiv 98/15/EÜ,27. veebruar 1998,millega muudetakse teatavaid nõukogu direktiivi 91/271/EMÜ I lisas kehtestatud nõudeid(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 21. mai 1991. aasta direktiivi 91/271/EMÜ asulareovee puhastamise kohta, [1] eriti selle artikli 5 lõiget 3,ning arvestades, et:direktiivi 91/271/EMÜ I lisa tabelis 2 asulareoveepuhastitest eutrofeerunud tundlikele aladele juhitavale veele kehtestatud nõuded on tekitanud tõlgendusprobleeme, mis on vaja lahendada; sellega seoses on vaja muuta kõnealuse direktiivi I lisa tabelit 2;käesoleva direktiiviga ettenähtud meetmed on kooskõlas direktiivi 91/271/EÜ artiklis 18 sätestatud komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 91/271/EMÜ I lisa muudetakse vastavalt käesoleva direktiivi lisale.Artikkel 2Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 30. septembril 1998. Liikmesriigid teatavad sellest viivitamata komisjonile.Kui liikmesriigid kõnealused normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 3Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas.Artikkel 4Käesolev direktiiv on adresseeritud liikmesriikidele.Brüssel, 27. veebruar 1998Komisjoni nimelkomisjoni liigeRitt Bjerregaard[1] EÜT L 135, 30.5.1991, lk 40.--------------------------------------------------LISADirektiivi 91/271/EMÜ I lisa tabel 2 asendatakse järgmisega:"Tabel 2:Nõuded heitveele, mis juhitakse asulareovee puhastitest tundlikele aladele, mis vastavad II lisa punkti A alapunkti a kriteeriumidele ja kus esineb eutrofeerumist. Olenevalt kohapealsest olukorrast võib kohaldada üksnes üht või mõlemat parameetrit. Kehtivad kontsentratsiooni või vähendusprotsendi kohta esitatud väärtused.Parameetrid | Kontsentratsioon | Väikseim vähendusprotsent | Mõõtmise võrdlusmeetod |Üldfosfor | 2 mg/l (ie 10000-100000) | 80 | Molekulaarabsorptsiooni spektrofotomeetria |1 mg/l (ie üle 100000) |Üldlämmastik | 15 mg/l (ie 10000-100000) | 70-80 | Molekulaarabsorptsiooni spektrofotomeetria |10 mg/l (ie üle 100000) |--------------------------------------------------


title: Euroopa Parlamendi ja nõukogu direktiiv 2013/58/EL, 11. detsember 2013 , millega muudetakse direktiivi 2009/138/EÜ (Solventsus II) seoses selle siseriiklikku õigusesse ülevõtmise tähtpäeva ja kohaldamise alguskuupäeva ning teatavate direktiivide (Solventsus I) kehtetuks tunnistamise kuupäevaga  EMPs kohaldatav tekst

text:
               18.12.2013

               ET

               Euroopa Liidu Teataja

               L 341/1

         EUROOPA PARLAMENDI JA NÕUKOGU DIREKTIIV 2013/58/EL,
   11. detsember 2013,
   millega muudetakse direktiivi 2009/138/EÜ (Solventsus II) seoses selle siseriiklikku õigusesse ülevõtmise tähtpäeva ja kohaldamise alguskuupäeva ning teatavate direktiivide (Solventsus I) kehtetuks tunnistamise kuupäevaga
   (EMPs kohaldatav tekst)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 53 lõiget 1 ja artiklit 62,
   võttes arvesse Euroopa Komisjoni ettepanekut,
   toimides seadusandliku tavamenetluse kohaselt (1)

   ning arvestades järgmist:

               (1)

               Euroopa Parlamendi ja nõukogu direktiiviga 2009/138/EÜ (2) on liidu kindlustus- ja edasikindlustusandjate reguleerimiseks ja järelevalveks ette nähtud nüüdisaegne riskipõhine süsteem. Selline süsteem on oluline, et tagada turvaline ja tugev kindlustussektor, mis suudab pakkuda jätkusuutlikke kindlustustooteid ning toetada reaalmajandust, soodustades pikaajalisi investeeringuid ja täiendavat stabiilsust.

               (2)

               Euroopa Parlamendi ja nõukogu direktiiviga 2011/89/EL (3) tehti direktiivi 2009/138/EÜ artiklitesse 212–262 teatud muudatused, mis on kohaldatavad alates 10. juunist 2013.

               (3)

               Euroopa Parlamendi ja nõukogu direktiiviga 2012/23/EL (4) lükatakse direktiivi 2009/138/EÜ ülevõtmise tähtpäev 31. oktoobrilt 201230. juunile 2013, kohaldamise tähtpäev 1. novembrilt 20121. jaanuarile 2014 ning kehtivate kindlustus- ja edasikindlustusdirektiivide (5) (millele ühiselt osutatakse kui „Solventsus I-le”), kehtetuks tunnistamise kuupäev 1. novembrilt 20121. jaanuarile 2014.

               (4)

               19. jaanuaril 2011 võttis komisjon vastu seadusandliku ettepaneku („Omnibus II ettepanek”), et muu hulgas muuta direktiivi 2009/138/EÜ, võtmaks arvesse kindlustuse uut järelevalvestruktuuri, nimelt Euroopa Järelevalveasutuse (Euroopa Kindlustus- ja Tööandjapensionide Järelevalve) asutamist. Omnibus II ettepanek sisaldab ka sätteid, et lükata edasi direktiivi 2009/138/EÜ ülevõtmise tähtpäev ja kohaldamise alguskuupäev ning Solventsus I kehtetuks tunnistamise kuupäev, võimaldades nii kohandada direktiivi 2009/138/EÜ Euroopa Liidu toimimise lepingu jõustumisega, muutes sätted, mis annavad komisjonile õiguse võtta vastu rakendusmeetmeid, säteteks, millega antakse komisjonile õigus võtta vastu delegeeritud õigusakte ja rakendusakte.

               (5)

               Võttes arvesse Omnibus II ettepaneku keerukust, on oht, et see ei jõustu enne direktiivi 2009/138/EÜ ülevõtmise tähtpäeva ja kohaldamise alguskuupäeva. Kui need kuupäevad jääksid muutmata, tuleks direktiivi 2009/138/EÜ rakendada enne, kui jõustuvad Omnibus II ettepanekus sätestatud üleminekusätted ja asjaomased kohandused, sealhulgas täiendavad selgitused volituste kohta võtta vastu delegeeritud õigusakte ja rakendusakte.

               (6)

               Selleks et vältida direktiivist 2009/138/EÜ ja hiljem Omnibus II ettepanekuga kavandatud uuest järelevalvestruktuurist tulenevaid liikmesriikide jaoks liigselt koormavaid õigusloomealaseid kohustusi, on asjakohane direktiivi 2009/138/EÜ ülevõtmise tähtpäev ja kohaldamise alguskuupäev edasi lükata ja anda järelevalveasutustele ning kindlustus- ja edasikindlustusettevõtjatele piisavalt aega nimetatud uue järelevalvestruktuuri kohaldamise ettevalmistamiseks.

               (7)

               Sündmuste ajalisest järjestusest on selge, et direktiivi 2009/138/EÜ edasilükatud ülevõtmise tähtpäeva ja kohaldamise alguskuupäevi kohaldatakse ka sellesse direktiiviga 2011/89/EÜ tehtud muudatuste suhtes.

               (8)

               Õiguskindluse tagamiseks tuleks Solventsus I kehtetuks tunnistamine lükata vastavalt edasi.

               (9)

               Arvestades, et kõnealuste direktiivis 2009/138/EÜ sätestatud kuupäevadeni on jäänud väga vähe aega, peaks käesolev direktiiv jõustuma viivitamata.

               (10)

               Järelikult on seoses käesoleva direktiivi ettepaneku edastamisega liikmesriikide parlamentidele põhjendatud kohaldada protokolli nr 1 (liikmesriikide parlamentide rolli kohta Euroopa Liidus) artiklis 4 sätestatud edasilükkamatute juhtude erandit,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2009/138/EÜ muudetakse järgmiselt.

               1)

               Artikli 309 lõiget 1 muudetakse järgmiselt:

                           a)

                           esimeses lõigus asendatakse kuupäev „30. juuniks 2013” kuupäevaga „31. märtsiks 2015”;

                           b)

                           teises lõigus asendatakse kuupäev „1. jaanuarist 2014” kuupäevaga „1. jaanuarist 2016”.

               2.

               Artikli 310 esimeses lõigus asendatakse kuupäev „1. jaanuarist 2014” kuupäevaga „1. jaanuarist 2016”.

               3.

               Artikli 311 teises lõigus asendatakse kuupäev „1. jaanuarist 2014” kuupäevaga „1. jaanuarist 2016”.

         Artikkel 2
   Käesolev direktiiv jõustub järgmisel päeval pärast selle avaldamist Euroopa Liidu Teatajas.
   Artikkel 3
   Käesolev direktiiv on adresseeritud liikmesriikidele.

      Strasbourg, 11. detsember 2013

            Euroopa Parlamendi nimel

            president

         M. SCHULZ

            Nõukogu nimel

            eesistuja

         V. LEŠKEVIČIUS

      (1)  Euroopa Parlamendi 21. novembri 2013. aasta seisukoht (Euroopa Liidu Teatajas seni avaldamata) ja nõukogu 5. detsembri 2013. aasta otsus.

      (2)  Euroopa Parlamendi ja nõukogu 25. novembri 2009. aasta direktiiv 2009/138/EÜ kindlustus- ja edasikindlustustegevuse alustamise ja jätkamise kohta (Solventsus II) (ELT L 335, 17.12.2009, lk 1).

      (3)  Euroopa Parlamendi ja nõukogu 16. novembri 2011. aasta direktiiv 2011/89/EL, millega muudetakse direktiive 98/78/EÜ, 2002/87/EÜ, 2006/48/EÜ ja 2009/138/EÜ seoses finantskonglomeraati kuuluvate finantsüksuste täiendava järelevalvega (ELT L 326, 8.12.2011, lk 113).

      (4)  Euroopa Parlamendi ja nõukogu 12. septembri 2012. aasta direktiiv 2012/23/EL, millega muudetakse direktiivi 2009/138/EÜ seoses selle ülevõtmise ja kohaldamise tähtpäevade ning teatavate direktiivide kehtetuks tunnistamise kuupäevaga (ELT L 249, 14.9.2012, lk 1).

      (5)  Nõukogu 25. veebruari 1964. aasta direktiiv 64/225/EMÜ asutamisvabaduse ja teenuste osutamise vabaduse piirangute kaotamise kohta edasikindlustuse ja retrosessiooni puhul (EÜT 56, 4.4.1964, lk 878/64); esimene nõukogu 24. juuli 1973. aasta direktiiv 73/239/EMÜ otsekindlustustegevuse, välja arvatud elukindlustustegevuse alustamise ja jätkamisega seotud õigus- ja haldusnormide kooskõlastamise kohta (EÜT L 228, 16.8.1973, lk 3); nõukogu 24. juuli 1973. aasta direktiiv 73/240/EMÜ, millega kaotatakse asutamisvabaduse piirangud otsekindlustuse, välja arvatud elukindlustuse puhul (EÜT L 228, 16.8.1973, lk 20); nõukogu 29. juuni 1976. aasta direktiiv 76/580/EMÜ, millega muudetakse direktiivi 73/239/EMÜ (EÜT L 189, 13.7.1976, lk 13); nõukogu 30. mai 1978. aasta direktiiv 78/473/EMÜ ühenduse kaaskindlustust käsitlevate õigusnormide kooskõlastamise kohta (EÜT L 151, 7.6.1978, lk 25); nõukogu 10. detsembri 1984. aasta direktiiv 84/641/EMÜ, millega muudetakse eriti turistiabi osas esimest direktiivi 73/239/EMÜ (EÜT L 339, 27.12.1984, lk 21); nõukogu 22. juuni 1987. aasta direktiiv 87/344/EMÜ kohtukulude kindlustusega seotud õigusnormide kooskõlastamise kohta (EÜT L 185, 4.7.1987, lk 77); teine nõukogu 22. juuni 1988. aasta direktiiv 88/357/EMÜ otsekindlustustegevusega, välja arvatud elukindlustustegevusega seotud õigusnormide kooskõlastamise kohta, millega nähakse ette sätted teenuste osutamise vabaduse tegeliku kasutamise hõlbustamiseks (EÜT L 172, 4.7.1988, lk 1); nõukogu 18. juuni 1992. aasta direktiiv 92/49/EMÜ otsekindlustustegevusega, välja arvatud elukindlustustegevusega seotud õigusnormide kooskõlastamise kohta (kolmas kahjukindlustuse direktiiv) (EÜT L 228, 11.8.1992, lk 1); Euroopa Parlamendi ja nõukogu 27. oktoobri 1998. aasta direktiiv 98/78/EÜ kindlustusandjate gruppi kuuluvate kindlustusseltside täiendava järelevalve kohta (EÜT L 330, 5.12.1998, lk 1); Euroopa Parlamendi ja nõukogu 19. märtsi 2001. aasta direktiiv 2001/17/EÜ kindlustusseltside saneerimise ja likvideerimise kohta (EÜT L 110, 20.4.2001, lk 28); Euroopa Parlamendi ja nõukogu 5. novembri 2002. aasta direktiiv 2002/83/EÜ elukindlustuse kohta (EÜT L 345, 19.12.2002, lk 1); Euroopa Parlamendi ja nõukogu 16. novembri 2005. aasta direktiiv 2005/68/EÜ, mis käsitleb edasikindlustust (ELT L 323, 9.12.2005, lk 1).


Tähtis õiguslik teade

|

31985L0391

Kuues komisjoni direktiiv, 16. juuli 1985, millega kohandatakse tehnika arengule liikmesriikides kosmeetikatoodete kohta vastuvõetud õigusaktide ühtlustamist käsitleva nõukogu direktiivi 76/768/EMÜ II, III, IV, V ja VI lisa

Euroopa Liidu Teataja L 224 , 22/08/1985 Lk 0040 - 0041 Hispaaniakeelne eriväljaanne: Peatükk 15 Köide 6 Lk 0026  Portugalikeelne eriväljaanne Peatükk 15 Köide 6 Lk 0026  Soomekeelne eriväljaanne: Peatükk 13 Köide 14 Lk 0187  Rootsikeelne eriväljaanne: Peatükk 13 Köide 14 Lk 0187  CS.ES Peatükk 13 Köide 008 Lk 41  - 42 ET.ES Peatükk 13 Köide 008 Lk 41  - 42 HU.ES Peatükk 13 Köide 008 Lk 41  - 42 LT.ES Peatükk 13 Köide 008 Lk 41  - 42 LV.ES Peatükk 13 Köide 008 Lk 41  - 42 MT.ES Peatükk 13 Köide 008 Lk 41  - 42 PL.ES Peatükk 13 Köide 008 Lk 41  - 42 SK.ES Peatükk 13 Köide 008 Lk 41  - 42 SL.ES Peatükk 13 Köide 008 Lk 41  - 42

		Kuues komisjoni direktiiv,16. juuli 1985,millega kohandatakse tehnika arengule liikmesriikides kosmeetikatoodete kohta vastuvõetud õigusaktide ühtlustamist käsitleva nõukogu direktiivi 76/768/EMÜ II, III, IV, V ja VI lisa(85/391/EMÜ)EUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse liikmesriikides kosmeetikatoodete kohta vastuvõetud õigusaktide ühtlustamist käsitlevat nõukogu 27. juuli 1976. aasta direktiivi 76/768/EMÜ, [1] viimati muudetud direktiiviga 84/415/EMÜ, [2] eriti selle artikli 8 lõiget 2,ning arvestades, et:rahva tervise kaitseks tuleks teatavate hüdrokinooni eetrite kasutamine kosmeetikatoodetes keelata;kõige uuemate teadus- ja tehnikauuringute tulemuste põhjal võib seleendisulfiidi kasutamist kõõmavastastes šampoonides teatavate piirangute ja tingimuste kohaselt lubada; teatavate alumiiniumtsirkooniumkomplekside kasutamist antiperspirantidena võib lõplikult lubada;teatavad säilitusained võivad eraldada formaldehüüdi ning seetõttu tuleb neid sisaldavate valmistoodete puhul täita formaldehüüdi puhul ettenähtud märgistamistingimusi;käesolevas direktiivis ettenähtud meetmed on kooskõlas kosmeetikatoodete sektoris tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 76/768/EMÜ muudetakse järgmiselt.1. II lisas:- viitenumbri 167 all asendatakse sõnad "IV lisa 1. osas" sõnadega "VII lisa 2. osas";- viitenumber 178 asendatakse järgmisega:"178. 4-bensüüloksüfenool, 4-metoksüfenool ja 4-etoksüfenool";- viitenumber 297 asendatakse järgmisega:"297. Seleen ja selle ühendid, välja arvatud seleendisulfiid III lisa 1. osa viitenumbri 49 all ettenähtud tingimuste kohaselt".2. III lisa 1. osale lisatakse järgmised viitenumbrid:a | b | c | d | e | f |49 | Seleendisulfiid | Kõõmavastased šampoonid | 1 % | | —Sisaldab seleendisulfiidi—Vältida kokkupuutumist silmade või kahjustatud nahaga |50 | Alumiiniumtsirkooniumkloriidhüdroksiidkompleksid AlxZr(OH)yClz ja alumiiniumtsirkooniumklorohüdroksiidglütsiinkompleksid | Antiperspirandid | 20 %, väljendatud veevaba alumiiniumtsirkooniumkloriidina 5,4 %, väljendatud tsirkooniumina | 1.Alumiiniumi aatomite arvu ja tsirkooniumi aatomite arvu suhe peab olema 2 ja 10 vahel2.Alumiiniumi ja tsirkooniumi (Al + Zr) aatomite arvu ja kloori aatomite arvu suhe peab olema 0,9 ja 2,1 vahel3.Keelatud kasutada aerosooliballoonides | Mitte kasutada ärritatud või kahjustatud nahal |3. IV lisa 1. osa number 7 jäetakse välja.4. V lisas asendatakse number 6 järgmisega:"6. Tsirkoonium ja selle ühendid, välja arvatud III lisa 1. osa viitenumbri 50 kompleksid, ja III lisa 2. osa joonealuses märkuses 5 ja IV lisa 2. osas loetletud värvainete tsirkooniumlakid, -soolad ja -pigmendid."5. VI lisa preambulisse- lisatakse punkt 5:"5. Kõikide formaldehüüdi või käeolevas lisas sisalduvaid formaldehüüdi eraldavaid aineid sisaldavate valmistoodete märgistusele tuleb kanda hoiatus "Sisaldab formaldehüüdi", kui formaldehüüdi sisaldus valmistooted ületab 0,05 %."- hoiatus "Sisaldab formaldehüüdi" jäetakse välja veerust e aine nr 5 puhul 1. osas ja ainete 39, 44 ja 50 puhul 2. osas;- suurim lubatud sisaldus jäetakse välja veerust c aine nr 5 puhul 1. osas ja ainete 39, 44 ja 50 puhul 2. osas;- suurim lubatud sisaldus veerus c ainete nr 39, 44 ja 50 puhul 2. osas asendatakse vastavalt protsentidega 1, 0,15 ja 0,6;- 1. osa joonealune märkus 2 ja 2. osa joonealune märkus 1 jäetakse välja.Artikkel 2Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 31. detsembril 1986.Liikmesriigid teatavad neist viivitamata komisjonile.Artikkel 3Käesolev direktiiv on adresseeritud liikmesriikidele.Brüssel, 16. juuli 1985Komisjoni nimelkomisjoni liigeStanley Clinton Davis[1] EÜT L 262, 27.9.1976, lk 169.[2] EÜT L 228, 25.8.1984, lk 31.--------------------------------------------------